En omskæringslæge med uregistreret klinik i Brabrands City Vest er efter talrige indberetninger og klagesager blevet frataget retten til at foretage indgrebet.

Annonce

skriver Metroxpress. Omskæringslægen Said El-Batran fra Odense er indtil videre blevet frataget retten til at skære forhuden af små drenge,

Det er første gang, Styrelsen for Patientsikkerhed har lavet sådan et indgreb mod en læge. Said El-Batran er tidligere stoppet som overlæge på Aabenraa Sygehus i 2011 efter fire klagesager -- i dag er han oppe på 16 og to politianmeldelser.

»Forfærdeligt. Hvordan kan han lovligt operere små drenges kønsorganer så mange år,« undrer formand for Folketingets Sundhedsudvalg Liselott Blixt (DF) sig.

En aktindsigt i 'Høring over virksomhedsindskrænkning' mod lægen viser, at styrelsen allerede i 2006 fik indberetninger om en omskåret dreng, der var blevet indlagt.

I september fortalte lægen til et møde, at han ud over klinikken i Vollsmose havde en uregistreret klinik i City Vest i Aarhus. En inspektion i kølvandet på metroxpress' afsløring i juni viste:

»Klinikken fremstod uhygiejnisk med snavset operationsleje ... det blev konstateret, at der ikke var håndvask ... Der var desuden defekt udstyr ... Du opbevarede journalmateriale alene på din mobiltelefon«.

Metroxpress har også fået aktindsigt i alle klagesager mod lægen, der viser, at han både i 2012, 2013 og 2015 var indberettet af kommuner og læger i Esbjerg, Viborg og Kerteminde for at omskære drenge på folks spiseborde.

Til et møde hos Sundhedsstyrelsen i 2013 oplyste lægen, at han foretog 600 omskæringer årligt. Han lovede fremover kun at omskære i sin klinik.

Afdelingslæge på Hvidovre Sygehus Søren Mehl Knudsen kalder det lange sagsforløb uacceptabelt.

»Hele omskæringsområdet sejler fuldstændig,« siger han til Metroxpress.

Said El-Batran har overfor Metroexpress ingen kommentarer.

Ritzau/Metroexpress